411.03 REGOLAMENTI DWAR KORP TA’ VOLUNTIERI FIL-PROTEZZJONI ĊIVILI L-AVVIŻ LEGALI 95 ta’ l-2003. L-AVVIŻ LEGALI 95 ta’ l-2003. 1. Titolu. It-titolu ta’ dawn ir-regolamenti huwa Regolamenti dwar Korp ta’ Voluntieri fil-Protezzjoni Ċivili. Tifsir. 2. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra- " Att " tfisser l-Att dwar il-Protezzjoni Ċivili; Kap. 411. Kap. 411. "Dipartiment " tfisser id-Dipartiment għall-Protezzjoni Ċivili mwaqqaf bl-artikolu 3 ta’ l-Att; " Direttur " tfisser id-Direttur tad-Dipartiment għall-Protezzjoni Ċivili u tinkludi, fil-limitu ta’ l-awtorità mogħtija, kull uffiċjal pubbliku ieħor awtorizzat għaldaqstant minn dak id-Direttur; "Korp" tfisser il-Korp ta’ Voluntieri fil-Protezzjoni Ċivili msemmi fir-regolament 3; "korpdixxi plinat " tfisser korp bħal ma hemm imsemmi fl-artikolu 47 tal-Kostituzzjoni; "Korp ta’ Salvataġġ " tfisser Forza ta’ Għajnuna u Salvataġġ imsemmija fl-artikolu 8 ta’ l-Att; "Kunsill" tfisser il-Kunsill għall-Protezzjoni Ċivilimwaqqaf taħt l-artikolu 5 ta’ l-Att; " Ministru " tfisser il-Ministru responsabbli għall-Protezzjoni Ċivili u tinkludi, fil-limitu ta’ l-awtorità mogħtija, kull min ikun awtorizzat għal daqshekk għal kull skop ta’ dawn ir-regolamenti; " organizzazzjoni mhux governattiva " tfisser organizzazzjoni rikonoxxuta ta’ voluntieri li tkun twaqqfet għall-finijiet ta’ protezzjoni ċivili u li ma jkollhiex b’għan tagħha li tagħmel xi profitt bħala wieħed mill-iskopijiet prinċipali tagħha li, wara li din tapplika għaldaqstant, tkun ġiet rikonoxxuta mid-Direttur skond ir-regolament 4; "voluntier" tfisser persuna li, għaxi kollha interessattiv fil-ħidrna tal-protezzjoni ċivili, tiġi iskritta bħala membru tal-Korp. 3. T waqqif ta’ Korp ta’ voluntieri fil-Protezzjoni Ċivili u arrwolament fih. (1) Għandu jiġi mwaqqaf Korp fil-Forza ta’ Għajnuna u Salvataġġ, fid-Dipartiment tal-Protezzjoni Ċivili, li jkun magħruf bħala l-Korp ta’ Voluntieri fil-Protezzjoni Ċivili. (2) Il-kandidati għall-arrwolament fil-Korp għandhom jintgħa/lu b’dawk il-mezzi li l-Ministru jista’ minn żmien għal żmien jistabbilixxi u dawn għandhom - (a) ikunu għalqu t-tmin tax-il sena; (b) ikunu tajba biex jitqabbdu jagħmlu d-dmirijiet kollha li membru tal-Korp ikun dovut jagħmel; u (ċ) ikollu ċertifikat li juri li jkollu standards mediċi minimi ta’ saħħa fiżika skond mad-Direttur jista’ jistabbilixxi. (3) Voluntier ma jistax jiġi arrwolat fil-Korp jekk huwa: (a) jkollu l-impjieg ewlieni tiegħu fid-Dipartiment tal-Protezzjoni Ċivili; (b) jkollu l-impjieg ewlieni tiegħu f’korpdixxiplinat; jew (ċ) ikun membru reġistrat ta’ organizzazzjoni mhux governattiva. (4) Ħadd ma jista’ jinħatar bħala membru tal-Korp skond dawn ir-regolament ikemm-il darba ma jkunx ħal-Ġurament tal-Kariga li hemm fl-Iskeda. Il-Ġurament tal-Kariga għandu jittieħed u jkun iffirmat mill-membri quddiem id-Direttur jew quddiem persuna li debitament ikollha s-setgħa għaldaqstant mogħtija minnu. (5) Persuna li tkun applikat għall-arrwolament tista’ ma tintlaqax mid-Direttur minħabba f’xi raġuni minn dawn li ġejjin: (a) li x’aktarx li ma tkunx membru utli u effettiv tal-Korp; (b) li titqies bħala persuna mhux adatta jew ta’ influwenza mhux mixtieqa; (ċ) li x’aktarx tiskredi tal-Korp; (d) għal kull raġuni oħra ġustifikata fl-interess tas-servizz. (6) Persuna li tkun inċaħdet milli tarrwola fil-Korp skond is-sub regolament (5), jew inkella meta jiġi miċħud l-arrwolament mill-ġdid bis-saħħa tas-sub regolament (7), tista’ tressaq appell bil-miktub għal reviżjoni tad-deċiżjoni quddiem il-Kunsill fi żmien sebat ijiem minn meta jingħata avviż dwar dan. Deċiżjoni mill-Kunsill dwar xi appell bħal dak għandu jkun wieħed finali u konklużiv. (7) Kandidati li jgħaddu b’suċċess għandhom jiġu arrwolati għal żmien ta’ ingaġġ tal-bidu ta’ tliet snin, li jiġġeddu abbażi ta’ adempiment pożittiv u effettiv għal perjodu ulterjuri ta’ tliet snin. 4. Organizzazzjonijiet mhux governattivi li, fil-fehma tad-Direttur, ikollhom il-kwalifiki meħtieġa, jistgħu jingħataw rikonoxximent bħala korpi awżiljarji illi, li kieku dawn jissejjħu minnu fil-każ ta’ diżastru jew ta’ emerġenza pubblika, jistgħu jipprovdu għajnuna unitarja u koperazzjoni; iżda rikonoxximent bħal dak ta’ organizzazzjoni mhux governattiva għandha biss tkompli sakemm dan ikun hekk mixtieq mid-Diretturu, jew l-organizzazzjoni nnifisha. 5. Membri tal-Korp. (1) Id-Direttur għandu jassenja lill-membri kollha tal-Korpid-dmirijiet li jkunu tenuti li jagħmlu. (2) Meta jkun possibbli dmirijiet bħal dawk għandhom jingħataw b’kull dettall u permezz ta’ ordnijiet bil-miktub mid-Direttur. (3) Ikun id-dmir ta’ kull membru tal-Korp li jkun konformi ma’ dawk id-dmirijiet u ma’ kull regolament, regola, ordni, direzzjoni jew linja direttiva oħra li tinħareġ minn jew f’isem id-Direttur u li jobdi kull ordni oħra leġittima li jkollha x’taqsam mal-Korp. (4) Membri tal-Korp għandhom f’kull waqt hekk iġibu ruħhom u jwettqu dmirijiethom b’mod li jirbħu r-rispett tal-kollegi tagħhom u tas-superjuri tagħhom u l-fiduċja tal-komunità. (5) Għall-fini li jinżammu standards għoljin fis-servizz u fl-imġieba tal-membri tal-Korp, id-Direttur jista’, bl-approvazzjoni tal-Ministru, joħroġ kodiċi ta’ dixxiplina u ta’ prattika biex jirregola l-imġieba ġenerali tal-membri u l-adempiment tagħhom filwaqt li jkunu fuq xogħolhom sabiex jiżguraw fiduċjadejjiema tal-pubbliku lejn il-Korp. 6. Dixxiplina. (1) Voluntier jista’ jiġi dixxiplinat mid-Direttur talli ma jobdix l-ordnijiet waqt li jkun qiegħed fuq xogħlu, jew għal negliġenza fit-twettiq ta’ xi dmir bħal dak, jew għal imġieba ħażina minnu bħala membru arrwolat fil-Korp, jew talli jkun naqas milli jattendi jew talli jonqos milli jtemm b’suċċess perjodi ta’ taħriġ skond ma jkun hemm provdut fir-regolament 7, jew għal xi kawża jew raġuni suffiċjenti, u jkun jispetta lid-Direttur li jevalwa jekk tkunx teżisti xi waħda minn dawn il-ħwejjeġ u l-qies ta’ din il-ħa[a. (2) Voluntier li jagħmel reat kontra d-dixxiplina taħt dawn ir-regolamenti għandu, meta jinsabħati, jkun soġġett għal xi piena waħda jew iżjed minn dawn li ġejjin f’din l-iskala axxendentali li ġejja: (a) twissija verbali; (b) twissija verbali gravi; (ċ) twissija bil-miktub flimkien ma’ dikjarazzjoni li jekk xi ħaġatiġri mill-ġdid, dan jista’ jwassal għal sospensjoni jew tkeċċija, skond il-każ; (d) sospensjoni; (e) tkeċċija. (3) Ikun jispetta lil organizzazzjoni mhux governattiva li tiddixxiplina lill-membri tagħha għal diżubbidjenza ta’ l-ordnijiet filwaqt li jkunu msejjħin għax-xogħol, għal negliġenza waqt il-qadi ta’ dmirijiet, imġieba ħażina jew xi kawża oħra suffiċjenti. 7. Uniformijiet u tagħmir ieħor. (1) Kull voluntier jista’ jiġi pprovdut bispiża pubblika b’uniformi, ilbies u tagħmir ieħor li jista’ jkun meħtieġ għall-qadikifimiss tad-drnirijiet u r-responsabbiltajiet tiegħu. Id-Direttur għandu jiddeċiedi dwar ix-xorta, il-kwalità u l-kwantità ta’ oġġetti bħal dawk għar-rigward ta’ kull membru. (2) Kull voluntier li jiġi pprovdut b’xilbies, tagħmir jew oġġett ieħor bħal dawk għandu jieħu ħsiebhom sew u għandu jagħmel tajjeb għal kull telf jew ħsara li ssir fihom jekk jiġi ppruvat, wara li ssir investigazzjoni kif imiss, li dak it-telf jew dik il-ħsara ġiet ikkaġunata bil-ħsieb jew minħabba fi traskuraġni jew negliġenza min-naħa tiegħu. (3) Voluntier li jtemm milli jkun membru tal-Korp għandu minnufih jikkonsenja lil dak l-uffiċjal tad-Dipartiment u f’dak il-ħin u post skond mad-Direttur jista’ jordna, kull uniformi, ilbies u tagħmir ieħor li jkunu ingħataw lubi spiża pubblika u lid-Direttur ikunordnal u jirritorna. (4) Qabel ma tinħariġlu uniformi, ilbies u tagħmir bħal dawk, voluntier ikun meħtieġ jiffirma ftehim li jkun lest li jħares id-disposizzjonijiet tas-sub regolamenti). 8. (1) Kull membru tal-Korp għandu jiġi mħarreġ mid-Dipartiment għal perjodu bħal daku f’tali postijiet skond ma jistgħu jiġu speċifikati mid-Direttur, u jistgħu, għal dawk il-fini, jinġabru għal daqshekk xidarba waħda jew iktar drabi kull sena. (2) Huma biss dawk il-voluntieri jew membri li jkunu b’suċċesstemmew mill-anqas kors ta’ sena wieħed skond ma hemm provdut fis-sub regolament (1) li jiġu ċertifikati bħala kompetenti u eliġibbli biex iservu jew ikomplu jservu bħala membri tal-Korp. 9. Rimunerazzjoni waqt it-taħriġ. Il-voluntieri ma jkollhomjedd għal ebda rimunerazzjoni matul is-sessjonijiet ta’ taħriġ, li jistgħu jkunu jinkludu wkoll taħriġ li jsir waqt attwalità. 10. (1) F’każ ta’ xi diżastru jew emerġenza li jitqiesu mid-Direttur bħala li huma ta’ tali entità u koborhekk li jkunu jeħtieġu il-ġbir ta’ voluntieri, huwa għandu, wara li jikkonsulta lill-Ministru u jikseb l-approvazzjoni tiegħu, joħroġ l-avviż pubbliku meħtieġ lill-voluntieri kollha sabiex dawn jirrapportaw għax-xogħol skond ma jkun meħtieġ: Iżda huwa jista’ wkoll jikkonsulta mal-kapijiet ta’ organizzazzjonijiet mhux governattivi dwar jekk għandux jinħareġ avviż biex jinġabru l-membri rispettivi tagħhom. (2) Id-Direttur jista’ joħroġ ordnijiet u linji direttivi lil voluntieri u, f’konsultazzjoni mal-kapijiet rispettivi tagħhom, lil organizzazzjonijiet mhux governattivi dwar il-ġbir ta’ nies biex jirrappurtaw għax-xogħol sabiex tiġi żgurata s-sigurezza u s-sigurtà tal-pubbliku u sabiex jinżammu provvisti u servizzi essenzjali għall-ħajja tal-komunità. L-eżekuzzi oni speċifika ta’ ordnijiet u linji direttivi bħal dawk għandha tibqa’, fil-każ ta’ organizzazzjonijiet mhux governattivi, l-unika responsabbiltà tal-mexxejja rispettivi tagħhom. (3) Ikun id-dmir u l-obbligu ta’ kull membru li jinġabar għax-xogħol li jħares kull ordni u linja direttiva li tinħareġ mid-Direttur skond is-sub regolament (2). 11. Indennizz mill-gvern. Bla ħsara għad-disposizzjonijiet tar-regolament 9, membri tal-Korp għandhom, filwaqt li jkunu qegħdin jitħarrġu jew fit-twettiq tad-dmirijiet ta’ protezzjoni ċivili, jiġu kkunsidrati bħala membri tad-Dipartiment tal-Protezzjoni Ċivili, u għandhom jiġu kkunsidrati bħala tali f’każ ta’ feriment jew mewt li huma jġarrbu matul it-taħriġ jew xi operazzjoni attwali. 12. Esperti oħra. Dawn ir-regolamenti ma għandhom japplikaw għal ebda persuna li tkun mitluba mid-Direttur tagħti parirespertadhoc jew li tkun membru ta’ xi kummissjoni konsultattiva mwaqqfa bis-saħħa ta’ l-artikolu 7(2) ta’ l-Att. 13. Reġistru u, jew databa se ta’ voluntieri. (1) Id-Dipartiment għandu jżomm reġistru aġġornat u, jew databa se ta’ voluntieri u organizzazzjonijiet mhux governattivi b’dawn id-dettalji ewlenin li ġejjin: (a) l-isem u l-indirizz tal-voluntier individwali jew ta’ l-organizzazzjoni mhux governattiva, skond il-każ; (b) fil-każ ta’ xi organizzazzjoni, il-miri li jkollha; (ċ) l-ismijiet, l-indirizzi, it-taħriġ, l-esperjenzi, il-kwalifiki u l-ispeċjalitajiet jew il-majjistrija tal-voluntier individwali; (d) fejn japplika, n-numri tat-telefon, kemm fiss kemm ċellulari, tal-faxu indirizzie-mail ta’ dawk il-voluntieri; (e) it-tagħmir li jkun jappartjeni lil voluntieri individwali skond ix-xorta, proprjetà, għadd ta’ unitajiet, disponibilità, użu, l-istat li jkun jinsab fih u jekk hux mantnut, il-fini tiegħu, il-post fejn soltu jinżamm, u kull informazzjoni oħra relattiva; (f) fil-każ ta’ xi organizzazzjoni, kull bini, post ta’ ħażna, faċilitajiet għat-taħriġ li jkunu jappartjenu lilha; (g) kull informazzjoni oħra li titqies li tkun meħtieġa jew ta’ utilità għall-fini li jinżammreġistru effiċjenti u aġġornat ta’ riżorsi volontarji, kemm ta’ bned min kemm xort’ oħra, f’Malta. (2) Kull informazzjoni u reġistrazzjoni taħt dan ir-regolament għandha tkun ta’ natura konfidenzjali u għandha tkun biss aċċessibbli għall-Ministru, għad-Diretturu għal kull uffiċjal ieħor debitament awtorizzat. (3) Ir-reġistru u, jew databa se disponibbli għandhom, bl-għajnuna ta’ voluntieri individwali u organizzazzjonijiet mhux governattivi involuti, jiġu perjodikament riveduti u aġġornati mid-Dipartiment u għandha ssir reviżjoni ġenerali dwar dan mill-anqas darba kull tliet snin. (4) Voluntier individwali jew organizzazzjoni mhux governattiva li b’mod persistenti jonqsu milli jipprovdu l-informazzjoni meħtieġa min għandhom biex id-Dipartiment ikun jista’ jżomm reġistrazzjoni aġġornata tar-riżorsi tiegħu, għandhom jitqiesu wara perjodu raġonevoli ta’ avviżi mogħti mid-Dipartiment, fil-każ ta’ voluntieru, fil-każ ta’ organizzazzjoni mhux governattiva, jiġu rikonoxxuti għall-finijiet tar-regolament 4 bħala li ma għadhomx aktar interessati f’li jifformaw parti jew li jibqgħu jifformaw parti mill-Korp ta’ Voluntieri għall-Protezzjoni Ċivili.